Posted on 08/02/2013 by Francois Maritz
Hierdie is vir my klasmaats, vir die wat nog optimisties is en heeltemal blind die bediening en hul studies ingaan. Dit is sinies, en brutaal eerlik geskryf deur ‘n dominee. Ja, jy wil ook ‘n dominee wees. Lees hierdie!
Dit is wat werklik in die bediening gebeur, dit is wat nie al ons dosente vir ons wil se nie. Ek weet dit gebeur. My pa is ook ‘n dominee! Hierdie is hard! Die bediening is hard! En ek wil nou vir julle se, as julle nie regtig diep in julle harte oortuig is dat julle moet aanhou met teologie nie, moet nie! Moet nie jouself verloen vir iemand anders se drome nie! Moet nie teologie swot, net omdat dit na ‘n edele beroep lyk nie! Jy, en jou vrou, gaan in julle hande huil as jy nie met ‘n diepe oortuiging weet dat die Here jou plaas waar jy moet wees nie! Luister na Sy stem! Raak stil vir ‘n oomblik, sommer baie lank, en luister mooi na Hom! Want sonder Hom sal jy nie kan nie! Daar gaan baie moeilike tye wees! Maar daar gaan ook wonderlike tye wees wat jy vir niks sal wil ruil in jou lewe nie! Die bediening IS wonderlik! Dit is regtig kosbaar, en daarom, vir sulke dinge soos wat die dominee hier oor skryf om jou nie te laat twyfel nie, moet jy ‘n diepe verhouding met die Here he!
Ons het vandag oor die titel gepraat waarop jy mense aanspreek en waarop ander jou gaan aanspreek en die gevolge daarvan. Ja, daar is gevolge as mense hoor jy is dominee. Noem my sinies, noem my realisties, noem my optimisties, noem my idealisties, noem my dominee, noem my Francois, solank jy dit net doen vanuit die grootte Liefde wat die Here in jou hart kom plaas het!
Ek hoop julle wat hierdie lees, sal nie in die moeilikhede van die bediening vaskyk nie, maar eerder wonder hoe jy jouself, saam met jou gesin, saam met die Vader, die Seun, en die Heilige Gees, gaan posisioneer in jou bediening, wat dit ookal mag wees.
Die punt is: baie dominees ontwikkel ‘n masker- die beeld wat hy voorhou vir die gemeente. Dit gaan altyd goed met hom. Alles lo0p altyd reg in sy huwelik en met sy kinders. Hy het al die antwoorde vir al die vrae- hoekom gaan kinders dood, hoekom verloor goeie mense hulle werk, hoekom werk die meeste huwelikke nie uit nie… Altyd met ‘n vriendelike glimlag op sy gesig- ”Ek is in beheer, volg my…”
Categorieslewe Tagsbediening, gemeentes, Kerk, kerkraad, liefde, mense
Previous PostPrevious Man tot man
Next PostNext Wat is pastoraat?